cyanic-selkie/wikianc huggingface dataset:
Belgias Grand Prix 2011
Kvalifisering
Den første runden av kvalifiseringen begynte dårlig for Michael Schumacher, som krasjet på oppvarmingsrunden sin etter å ha mistet høyre bakhjul på vei inn mot Rivage. Dette henviste han til tjuefjerdeplass på griden, hans dårligste startposisjon i hele karrieren. Banen tørket stadig mere opp, og ved slutten av Q1 hadde Mark Webber den raskeste tiden. Heikki Kovalainen kom seg inn på syttendeplass i siste minutt og unngikk eliminering på bekostning av Paul di Resta. Jérôme d'Ambrosio i Virgin og HRT'ene til Daniel Ricciardo og Vitantonio Liuzzi fikk alle tider utenfor 107% of Webbers rundetid. På grunn av den stadig tørrere banen ble toppteamene værende ute lengre enn normalt for å forbedre sine tider, og da det igjen begynte å regne på deler av banen like før omgangen var over var de tre bilene i praksis sjanseløse til å kunne forbedre tidene sine. På grunn av de skiftende værforholdene fikk imidlertid alle bilene dispensasjon fra 107%-regelen til å starte i søndagens løp.
Regnet som startet i Q1 fortsatte inn i Q2 og medførte at rundetidene falt dramatisk. Da Adrian Sutil krasjet på bakketoppen etter Eau Rouge og spredte vrakrester ut over banen, var løpsledelsen nødt til å rødflagge omgangen for å rydde opp, med syv minutter igjen. Etter omstarten satte Fernando Alonso den raskeste rundetiden i Q2. Jenson Button klarte ikke å gå videre til tredje og siste kvalifiseringsomgang etter å ha kommet inn på trettendeplass, ifølge han selv grunnet en misforståelse mellom han og teamet.
I de siste sekundene av Q2 forsøkte fire biler som lå samlet å passere Bus Stop-sjikanen, blant dem Lewis Hamilton og Pastor Maldonado. Hamilton var i ferd med å fullføre en sterk runde og passerte Maldonado med en aggressiv manøver, som tvang Maldonado langt ut i utgangen av sjikanen. Kort tid etter målpassering, på vei ned fra La Source til Eau Rouge, sveipet Maldonado inn i Hamilton og skadet bilen hans såpass at McLaren måtte foreta nødreparasjoner i den korte pausen før Q3, men klarte å reparere Hamiltons bil i tide. Maldonado ble senere flyttet fem plasser ned på griden som straff, mens Hamilton fikk en irettesettelse for sin del i hendelsen.
Da tredje kvalifiseringsomgang (Q3) startet hadde det dannet seg en tørr stripe langs idealsporet på banen, og det dannet seg raskt en kø av biler ettersom alle ti førerne ønsket å komme seg ut og få satt en tid på Slicksdekk, i fall det skulle begynne å regne igjen. For mange av dem var det første gang de kjørte på slicks denne helgen, og rundetidene gikk raskt nedover etter hvert som banen tørket mer og mer opp. Til slutt var det Sebastian Vettel som tok pole position, hans niende for sesongen, foran Lewis Hamilton og Mark Webber. Felipe Massa kom på fjerde, og for bare andre gang i år kvalifiserte han foran teamkompis Fernando Alonso. Nico Rosberg tok femte startposisjon, foran Jaime Alguersuari og Bruno Senna. Fernando Alonso kom inn som nummer åtte, mens Sergio Pérez og Vitalij Petrov avsluttet på henholdsvis niende og tiendeplass.
Løpet
Løpet startet med en kollisjon i første sving, da Bruno Senna bremset for sent og traff Toro Rossoen til Jaime Alguersari, som igjen traff bakenden på Fernando Alonsos Ferrari. Alonso fortsatte uten skader, mens hjulopphenget på Toro Rossoen var ødelagt og Alguersari måtte bryte løpet. Senna gikk inn i depotet, og det samme gjorde Webber og Button, som hadde fått bilene skadet av vrakrester fra Sennas Renault. Senna fikk senere en gjennomkjøringsstraff for hendelsen. Samme straff ble også tildelt Timo Glock, etter at han i en separat hendelse lengre ned i feltet traff Paul di Restas Force India. Begge Lotus-bilene ble også skadet i denne hendelsen.
På runde 6 ble Sebastien Buemi truffet bakfra av Sergio Pérez og fikk skadet bakvingen på sin Toro Rosso. Han returnerte til pit men skaden var for stor til at han kunne fortsette.
På runde 13 passerte Lewis Hamilton Kamui Kobayashi på Kemmel og beveget seg til venstre på racinglinjen inn mot Les Combes. Men Kobayashi hadde ikke gitt opp posisjonen ennå og var fremdeles på utsiden av Hamilton. Bilene traff herandre og Hamilton spant av banen og inn i autovernet, og måtte bryte løpet. Kobayashi kunne fortsette, og safety car kom ut mens Hamiltons bil ble fjernet og banen rensket for vrakrester. Kontakten mellom de to bilene ble ansett som en «racing-hendelse», og ingen ytterligere skritt ble tatt av løpsledelsen. Etter løpet uttrykte begge førerne at de var enige med løpsledelsen, og Hamilton la til, «Jeg ga ikke Kobayashi nok rom, jeg trodde jeg var forbi han.»
Daniel Ricciardo måtte bryte et løp for første gang i F1-karrieren, med en vibrasjon i bakenden på sin HRT F111. På runde 30 fikk Sergio Pérez problemer med hjulopphenget og måtte bryte.
I første halvdel av løpet vekslet mange førere om å ha ledelsen, men i andre halvdel kontrollerte Sebastian Vettel tetposisjonen inn til mål. Mark Webber kom på andreplass, etter en svak start hvor han falt mange posisjoner ned i feltet. Jenson Button tok tredje, etter å ha kjørt seg opp fra trettende startposisjon. Også Fernando Alonso kjørte seg opp etter en svak kvalifisering, fra åttende til fjerdeplass i løpet. Den mest imponerende forbedringen i så måte sto imidlertid Michael Schumacher for. I sitt 20-årsjubileum kjørte han seg opp fra 24. og siste startposisjon til en femteplass i løpet, hans nest beste resultat i. Pastor Maldonado fikk sitt første mesterskapspoeng med en tiendeplass, etter å ha startet som nr. 21.
Kvalifisering
Noter til tabellen:
Mercantile Ski- og Fotballklubb
Mercantile Ski- og Fotballklubb (stiftet 3. juni 1903) er et norsk idrettslag fra Oslo, som nå kun driver fotball. I perioden før første verdenskrig var Mercantile en av Norges beste fotballklubber, og vant Norgesmesterskapet i fotball for herrer 1907 og 1912. Da Norge i 1908 spilte sin første, representerte ni av spillerne på det norske laget Mercantile. Klubbens aktivitet har siden andre verdenskrig gått i bølger, og den har blitt lagt ned og gjenopptatt flere ganger. Mercantile spiller nå i 7. divisjon.
Dominans
Mercantile Ski- og Fotballklubb ble stiftet 3. juni 1903 av Hans Chr. Endrerud, Einar Maartmann og Sverre Strand. Anledningen var Kristianias første skoleturnering i fotball, som skulle arrangeres samme måned. Endrerud og Maartmann var begge elever ved Oslo handelsgymnasium, mens Strand var nylig uteksaminert fra skolen. Handelsgymnasiastene vant turneringen og dette inspirerte til å videreføre aktiviteten. Navnet Mercantile spilte altså på medlemmenes bakgrunn fra Handelsgymnaset. De fleste spillerne kom fra Frogner og Majorstua. I tillegg til disse, fikk klubben enkelte nye spillere da Grane, Nordstrand gikk i oppløsning rundt 1905. Flere tidligere Grane-gutter gikk over til Mercantile.
Klubben ble raskt dominerende både i Oslo og nasjonalt, med de første åtte kretsmesterskap (1906–1913) og norgesmesterskap i 1907 og 1912. Da Norge i 1908 spilte sin første landskamp, representerte ni av spillerne på det norske laget Mercantile, deriblant det norske landslagets første målscorer Minotti Bøhn.
Det var Mercantile, etter initiativ fra spilleren Macken W. Aas, som tok til orde for å anlegge Gressbanen på Holmen, hovedstadens første bane med gress som underlag. Mercantile-medlemmene startet aksjeselskapet A/S Græsbanen med startkapital på 42 000 kroner. Da prosjektet trengte mer penger, gikk idrettslaget Ready inn som likestilt aksjonær med Mercantile. Gressbanen ble åpnet 1. september 1918 og var fast arena for det norske landslaget de neste ti årene.
I 1923 ble klubben kretsmester i Oslo for niende og siste gang. I 1926 rykket Mercantile ned fra A-serien i Oslo, og fram til krigen tilhørte klubben et mellomsjikt i norsk fotball. Mercantile var for øvrig med på å stifte Norges Bandyforbund i 1920, men hevdet seg mindre i denne idretten.
Sammenslutning og opphør
I 1947 ble Mercantile slått sammen med en annen vestkantklubb, Ski- og Fotballklubben Trygg. Trygg ble stiftet i 1907, og hadde fram til krigen markert seg spesielt innen bandy og ishockey. I likhet med Mercantile hadde Trygg imidlertid opplevd en nedgang, og begge klubbene slet med rekruttering og dårlige treningsforhold. Sammenslutningen fikk navnet Mercantile/Trygg. På starten av 1950-tallet ebbet klubbens aktivitet ut, og i 1954 ble fotballavdelingen nedlagt. Klubben forble imidlertid medlem av Norges Fotballforbund takket være klubbens aldermannsliga som besto av tidligere aktive fotballspillere.
Gjenoppstandelse
I 1968 ønsket en kameratgjeng på Langerud å starte sin egen fotballklubb. Siden en klubb måtte ha vært medlem av Norges Idrettsforbund i to år før man kunne bli med i Norges Fotballforbund, valgte gjengen å melde seg inn i Mercantile/Trygg som hadde opprettholdt sitt medlemskap i NFF. Klubben, nå kun under navnet Mercantile, steg sakte, men sikkert oppover i divisjonssystemet inntil den nådde det tredje øverste nivået i 1989. På 1980- og 1990-tallet ble klubben trent av blant andre Erik Foss, Lars Tjernås og Erik Solér.
Fusjon og ny start
Mercantile ble ikke med i samarbeidsklubben FK Oslo Øst som ble stiftet høsten 1999, og gikk i stedet sammen med Lambertseter IF på nyåret i 2000. I 2005-sesongen rykket klubben ned til fjerde nivå. 26. november 2006 vedtok Mercantiles generalforsamling å fusjonere fotballavdelingen (Mercantile Fotballklubb) med Nordstrand Idrettsforening, og Nordstrand overtok Mercantiles lag i 3. divisjon. Mercantile opphørte dermed som selvstendig fotballklubb, men den opprinnelige klubben med røtter tilbake til 1903, Mercantile Ski- og Fotballklubb, besto. 28. november 2007 vedtok Mercantile Ski- og Fotballklubb å gjenopprette lag i 8. divisjon i Oslo Fotballkrets under Kent Jonas Trinborg og Skjalg Sæthers ledelse. Stallen besto hovedsakelig av studenter fra Universitetet i Oslo og kamerater fra Sarpsborg og omegn. Det første året etter returen til norsk fotball endte Mercantile på sisteplass i 8. divisjon avdeling 3, og poengfangsten tilsa at Mercantile var Norges sjette dårligste lag før 2009-sesongen. 2009-sesongen ble en opptur sammenlignet med debutsesongen, og Mercantile endte på 5.-plass i klubbens andre år etter oppstarten. De blå-hvite fikk inn en rekke forsterkninger før 2010-sesongen og fortsatte framgangen fra året før. Etter en avslutning hvor fire av avdelingens åtte lag var med i opprykkskampen før siste serierunde, var det «Mercan» som rykket opp i 7. divisjon. I 2011 havnet klubben på en 7.-plass i sin 7. divisjonsavdeling, mens den ble nummer 5 i 2012. Med 18 poeng på 18 kamper havnet Mercantile i 2013 på 6.-plass i 7. divisjon avdeling 3, i det som var en midt på treet god sesong for klubben. "Mercan" kopierte 6.-plassen i 2014, etter å ha vunnet de tre siste kampene av sesongen. Med 22 poeng forbedret man fjorårets poengfangst, til tross for at laget var plaget med skader på nøkkelspillere hele sesongen. Før 2015-sesongen fikk klubben inn et par nye spillere, og med en 4.-plass var den igjen på øvre halvdel i divisjonen. Framgangen fortsatte i 2016, og nytt av året var at mangeårig lagleder Christoffer Stensholt trappet ned, mens Thors Sæther tok over. Med flere seire enn tap, samt positiv målforskjell, var dette en god sesong for Mercantile.
Madeleine
Madeleine er et fransk kvinnenavn avledet av Magdalena, og betyr «fra Magdala». Navnet er mye brukt i flere fransktalende land, i tillegg til i Sverige og Australia.
Kjente personer med navnet
Personene i listen er ordnet kronologisk etter fødselsår.
Filmåret 1979
Filmåret 1979 er en oversikt over lanserte filmer, fødte og avdøde filmpersonligheter i 1979.
Washburn County
Fylket har fått sitt navn etter guvernør Cadwallader Washburn.
Langset
Langset er et tettsted i Eidsvoll kommune i Akershus. Tettstedet har innbyggere per 1. januar, og ligger omtrent tre kilometer nordøst for Minnesund hvor Mjøsa renner ut i Vorma. Eidsvoll sentrum ligger elleve kilometer sør for Langset. Dovrebanen og E6 passerer forbi tettstedet.
Langset skole sto ferdig bygd i 2015.
Eikeren
Beskrivelse
Eikeren med Fiskumvannet er 20 km lang, inntil 2,5 km bred, 156 m dyp (snitt på 89 m), areal på 27 km², og er med det nummer 56 på lista over Norges største innsjøer.
Langs Eikeren ruver skogskledte høyder som strekker seg opp mot 650 moh. og det er mye fruktdyrking særlig på vestsiden.
Ved den sør-østre delen i Vestfold ligger tettstedet Eidsfoss. I denne delen strømmer vann inn fra Bergsvannet, Øksne, Hajeren og generelt vann fra høydene rundt sjøen.
Hakavik kraftverk utnytter et fall på 389 meter fra sjøene Øksne og Hajeren.
I den nord-vestre delen henger Eikeren sammen med Fiskumvannet i et trangt sund, Sundet, der vannet renner over i Fiskumvannet. Gjennom dette sundet passerer det vannmasser på gjennomsnittlig 7 m³ per sekund. Fra Fiskumvannet renner vannet ut i Vestfosselva mot Vestfossen. Elva går så videre til Hokksund, der den deler seg i to elveløp som begge renner ut i Drammenselva.
Det er tre større øyer i Eikeren: Hesthammarøya, Holtøya og Torrudøya.
Drikkevannskilde
Eikeren er fra og med 2005 blitt en betydelig drikkevannskilde for Vestfold sammen med Farrisvannet, driftet under Vestfold Interkommunale Vannverk, VIV. Den er også suppleringsvannkilde for Øvre Eiker som har grunnvannsverk på Strømbo.
Fiskearter
Sjøsystemet har en god bestand av blant annet gjedde, abbor og ørret, men her finnes også sik, mort, brasme, vederbuk, ål, stam, ørekyte, røye og krøkle.
Naturreservat
Ved Eikeren ligger også Hamrefjell og Sandsbakken naturreservat. På østsiden på grensen mellom Viken (Øvre Eiker) og Vestfold og Telemark (Holmestrand) finnes en naturskapt steinbru, Trollbrua. Bergarten Ekeritt som det er forekomster av her, har fått sitt navn etter Eikeren.
Transport på Eikeren
Tømmertransport på Eikeren går helt tilbake til høymiddelalderen, det finnes en tømmerkontrakt fra 1340. Tradisjonelt foregikk transporten ved at man buntet tømmeret sammen til flåter som seiltes til Vestfossen. Noen ganger var strømforholdene svært vanskelige, andre ganger gikk fløtingen greit. Dermed oppsto det et sagn om at trollet Idde bodde på bunnen av innsjøen og hjalp fløterne når han var i godt humør.
I 1697 ble Eidsfos Jernverk anlagt. Dermed ble Eikeren også transportåre for jernmalm som skulle fraktes til Eidsfoss og verkets produkter som skulle til Drammen. Gjennom et par hundre år foregikk denne transporten med verkets store malmjakter. På siste halvdel av 1800-tallet ble seiljaktene erstattet av dampbåter. Verket eide både hjuldamperen DS «Ekeren», som ble sjøsatt i 1861, og DS «Stadshauptmand Schwartz», som gikk i rute mellom Eidsfoss og Vestfossen fra 1903 til 1925.
Mohawk-nederlandsk
Mohawk-nederlandsk (ned.:/eng.: Mohawk Dutch) var et kontaktspråk som oppstod mellom immigranter fra Nederland og de lokale indianerne av mohawkstammen i vestlige deler av Albany i delstaten New York, USA. De nederlandske immigrantene som flyttet dit blandet seg med områdets opprinnelige beboere, og slik oppstod det nederlandske kreolspråket mohawk-nederlandsk.
Bukta (Alta)
Bukta er et tettbebygd område i Alta kommune i Finnmark. Det ligger innerst i Altafjorden, like vest for Alta lufthavn. Sammen med Bossekop i vest og Elvebakken i øst utgjør Bukta byen Alta.
Jean-Claude van Damme
Jean-Claude van Damme (født Jean-Claude Camille François van Varenberg den 18. oktober 1960 i Sint-Agatha-Berchem i Belgia) er en belgisk skuespiller. Han slo igjennom som skuespiller i filmen No Retreat, No Surrender i 1985, og etter dette har han også selv skrevet manus til filmer hvor han selv har hovedrollen.
Skuespiller
I 1984 spilte han i den korte komediefilmen Monaco Forever, men det viste seg at det ikke ble noen suksess. Jean-Claudes venn fra Belgia sa at Jean-Claude burde skifte etternavn, fra Varenberg til Damme. Da han spilte inn filmen No Retreat, No Surrender var det fortsatt ikke noen suksess, men det var en mann som var filmregissør og spurte Van Damme om han ville prøve å spille i filmen Bloodsport.
Van Damme reiste til Hongkong og spilte inn filmen. Det viste seg at Bloodsport var en veldig enkel film basert på en påstått sann historie. Dessverre ble den regnet som for dårlig til at den kunne vises på kino. Van Damme ga ikke opp så lett, han ble med på å redigere filmen så den kunne bli vist på kino og det gjorde den. Filmen Bloodsport ble en verdenssuksess. Etter filmen Kickboxer i 1989 ble Van Damme en verdenskjent skuespiller.
Van Damme har hatt noenlunde samme roller i alle sine filmer, som helt og karatemester, men i 2001 møtte Van Damme regissøren Ringo Lam, og Ringo rådet Van Damme til å ta noen nye sjanser, utvide rollearsenalet sitt med nye roller og ikke bare roller liknende dem i Bloodport og Kickboxer. For filmen Replicant fikk han overbevist kritikere om at han ikke bare var en skuespiller som kunne karate og gebrokkent engelsk. I 2003 vant Jean-Claude van Damme pris for beste mannlige hovedrolle for filmen I Helvetes Forgård, igjen med regissøren Ringo Lam.
Larslejsstræde (København)
Larslejsstræde er en gate i Indre By i København.
I 1571 kan man lese om Lasse Leegs stræde etter en mann av samme navn, som i mange år hadde hatt en gård i gaten. Stavemåten varierte såsom Lasse-, Laurs-, Leeg-, Leyell-, og Leig til sidst nedslitt til Larslejsstræde.
Strædet er dog eldre, og var i middelalderen adgangsvei til Skt. Johannes og Skt. Birgitte Alters gård samt til Sankt Peders kirkegård. Gaten var opprinnelige en blind sidegate til Sankt Peders Stræde. Den 14. mars 1495 kan man lese: "...thet lille strede som ær mellem sancti Peders(stræde) oc then bolegh som her Jens vicarius till sancte Birgitte alters nu udj boer".
Dikterpresten Kaj Munk bodde i Larslejstræde 1 i årene 1919-21, hvilket fremgår av en minneplate på huset. I nr. 11 befinner seg Brødrene Petersens Jomfrukloster.
Sildpollnes kapell
Sildpollnes kapell ligger på Sildpollneset i Austnesfjorden i Vågan kommune i Nordland. Kapellet ble bygd som bedehus i 1891 og innviet til kapell i 1960.
Kapellet på Sildpollneset er et populært fotomotiv, særlig for turister sørfra på europavei 10.
Kapellet ble stengt for kirkelige handlinger i 2015 på grunn av en strid om vei og parkering.
Pella-nederlandsk
Pella-nederlandsk (ned.: Pella Nederlands, eng.: Pella Dutch) er en nederlandsk dialekt som snakkes i Pella i Iowa i USA. Dialekten brukes av nederlandske immigranter og deres etterkommere.
Pella-nederlandsk stammer fra en form av sør-geldersk som snakkes i grenseområdet med Tyskland, mer spesifikt i regionen rundt Nijmegen, Kleve og Wuppertal.
Stuorajávri (Kautokeino)
Stuorajávri er en innsjø i Kautokeino kommune i Finnmark fylke. Innsjøen ligger mellom Bidjovagge gruver og kirkestedet i Kautokeino.
Fylkesvei 3566
Fylkesvei 3566 går mellom Nedre Færvik og Hefte i Arendal kommune. Veien er 5,8 km lang.
Frem til 2019 hadde veien betegnelsen fylkesvei 192 (Aust-Agder).
Strandavatnet (Hol)
Strandavatnet er en innsjø i Hol kommune i Viken fylke. Vannet ligger øverst i Sudndalen og er en av kildene til Holselva som renner ut ved Hagafoss.
Innsjøen er regulert som magasin for Hol I kraftverk. Ved første regulering i 1943 ble vannstanden hevet tre meter. I 1955 ble reguleringshøyden økt med 21 meter, og i 1957 med ytterligere fire meter. Samlet reguleringshøyde er dermed 28 meter. Før reguleringa lå det flere mindre fjellgårder ved vannet.
I forbindelse med reguleringen ble regulanten, daværende Oslo Lysverker, pålagt å sette ut fisk for å avhjelpe de negative konsekvensene av reguleringen. I 1972 ble det rapportert at utsettingene av yngel og en-somrig fisk som Oslo Lysverker hadde foretatt, ikke hadde gitt noe særlig resultat.
Hallingskarvet nasjonalpark strekker seg ned til Strandavatnet på sørsiden. På nordsiden går fylkesvei 50 mellom Hol og Aurland.
Slaget ved Stamford Bridge
Slaget ved Stamford Bridge fant sted ved landsbyen Stamford Bridge, East Riding of Yorkshire i England den 25. september 1066. Slaget sto mellom en angelsaksisk hær ledet av kong Harold Godwinson og en invasjonshær under ledelse av den norske kong Harald Hardråde og den angelsaksiske kongens bror Toste Godwinson. Slaget endte med at både Hardråde og Toste ble drept, sammen med store deler av den norske styrken. Kong Harolds seier var imidlertid kortvarig, da han ble selv beseiret og drept av normannerne i slaget ved Hastings mindre enn tre uker senere. Slaget ved Stamford Bridge har tradisjonelt vært regnet som hendelsen som markerer slutten på vikingtiden. Datoen for slaget, 25. september 1066, er i henhold til den julianske kalenderen som var i bruk i middelalderen. Etter vår tids kalender (se Gregoriansk kalender) ville slaget ha falt på den 1. oktober 1066.
Bakgrunn
Etter kong Edvard Bekjennerens død i januar 1066 oppsto det en konflikt hvor ulike nordeuropeiske tronpretendenter kjempet om hvem som skulle overta tronen over angelsaksiske England. En av disse pretendentene var kong Harald Hardråde av Norge, som samlet en flåte på rundt 300 skip og en hær på rundt 15 000 mann for å invadere England. Hæren ankom østkysten av England i september, og ble her møtt av allierte tropper som Toste Godwinson hadde rekruttert fra Flandern og Skottland. Toste lå i konflikt med sin eldre bror, kong Harold, etter å ha blitt avsatt som jarl av Northumbria og sendt i eksil i 1065. Han hadde også gjort en rekke forsøk på å invadere England våren 1066, uten å lykkes. På sensommeren i 1066 seilte invasjonsstyrken opp elven Ouse, før de rykket inn mot York. Utenfor byen beseiret de en angelsaksisk hær fra Northumbria ledet av jarlene Edwin av Mercia og hans bror Morcar av Northumbria i slaget ved Fulford den 20. september.
Harold hadde på dette tidspunktet reist sørover i landet for å stå imot en forventet invasjon fra normanniske styrker under en annen tronpretendent; Vilhelm Erobreren. Da han hadde ventet hele sommeren uten at invasjonen kom, dro han tilbake til London hvor han fikk beskjed om at den forventede invasjonen hadde kommet, ikke fra sør, men fra nord. Dette førte til at Harold og mennene hans ble nødt til å marsjere med full utrustning fra London til York - en distanse på rundt 300 kilometer - på i underkant av en uke. Dette ga dem et solid overraskelsesmoment. Fiendene møttes ved Stamford Bridge like utenfor York den 25. september.
Slaget
Hardrådes hær var på dette tidspunktet delt i to. Noen av troppene lå på vestsiden av elven Derwent, mens hovedstyrken lå på østsiden. De forventet ikke å møte på engelske styrker, og siden det var en svært varm høst, hadde de lagt igjen store deler av utstyret i båtene. Da den angelsaksiske hæren gikk til angrep, knuste de store deler av den norske styrken på vestsiden av elven, og drev resten over på østsiden. Den angelsaksiske framrykningen ble så holdt tilbake ved ei bru som krysset elva.
I henhold til Den angelsaksiske krønike ble brua holdt av en norsk berserk bevæpnet med ei stor, dobbeltbladet øks. Denne nordmannen skulle ha vært av uvanlig stor størrelse, større enn norskekongen selv, vel over to meter, og han alene skremte den angelsaksiske hæren. Han hadde allerede spurt Harald om lov til å dø på brua alene, ettersom han hadde innsett at kampen allerede var tapt. Imens hadde kongen fordel av å kunne stille opp hæren sin litt lenger borte i en mer strategisk posisjon. Berserken holdt brua i en time og slo unna enhver som forsøkte å passere ham inntil angelsakserne fikk buksert en liten båt under brua og drept nordmannen med et langt spyd nedenfra. Denne historien kan eventuelt regnes som en tilføyelse ettersom en eldre versjon av krøniken ikke nevnte denne nordmannen. Sannsynligvis er fortellingen ikke sann da lignende historier ble fortalt fra flere andre engelske slag. Snorre Sturlason nevner ikke denne hendelsen i Harald Hardrådes saga, noe som kan antyde at det er en tvilsom vandrehistorie. De geografiske forholdene med en trang bru var formodentlig tilstrekkelig nok for nordmennene som kan ha hatt en forpost med vaktstyrke på veien.
Denne forsinkelsen ga kong Harald tid nok til å samle sin hær i en sirkel høyt i terrenget slik at den engelske hæren måtte sloss i oppoverbakke med ryggen til elven. Etter en tung kamp med mange døde, særskilt de dårlig utrustede nordmennene, falt kong Harald Hardråde og Toste. Norske forsterkninger, ledet av Øystein Orre, Haralds kommende svigersønn, klarte bare å forlenge slaget, som til slutt endte med at nordmennene ble beseiret. Slaget ved Stamford Bridge er ett av de lengste slagene i norsk historie og varte i flere omganger utover dagen mellom hærene.
Etterspill
Kong Harold Godwinson aksepterte en våpenhvile med de overlevende, inkludert kong Harald Hardrådes sønn Olav, og nordmennene fikk dra hjem mot at de sverget på at de aldri ville angripe England igjen. De overlevende fikk plass i 24 langskip. Det er ikke kjent hvor mange som ble drept, men det antas at det var flere tusen. Historisk sett har man sett på slaget som en markering av slutten på vikingtiden. Norske vikinger herjet også senere både i på de britiske øyer og Irland, men tiden var nå en annen da den kristne middelalder også formet Norge.
Maktforholdet mellom Norge og England tok en ny vending etter slaget. Norge hadde lenge plyndret og erobret deler av De britiske øyer. Etter kong Harald Hardrådes fall, delte hans sønner Magnus og Olav Kyrre kongeriket Norge. Magnus døde allerede i 1069, og Olav ble da konge alene. Det var antakelig i disse første årene som konge at Olav fikk tilnavnet Kyrre, som betyr den fredelige. Tilnavnet fikk han blant fordi hans regjering inngikk forlik med danskekongen og den engelske kongen.
Harald Godwinson fikk dog ikke nyte seieren lenge, for tre dager etter slaget ble England invadert på nytt fra Normandie i sørlige England. Den engelske hæren måtte atter marsjere hardt for å møte den nye motstanderen i slaget ved Hastings. Den 14. oktober ble Harold drept og styrkene hans beseiret, hvilket markerer begynnelsen på den normanniske epoken i England; se artikkel Normannernes erobring av England.
Evolusjonsbiologi
Evolusjonsbiologi er den grenen av biologien som undersøker hvordan evolusjon foregår. Denne forskningen har resultert i evolusjonsteorien, som beskriver evolusjonens mekanismer. Evolusjonsbiologien består av ulike deldisipliner som hver på sin måte bidrar til en forståelse av evolusjonære prosesser:
Evolusjonær økologi
Blant fenomenene som evolusjonære økologer forsker på, finner man dermed
Evolusjonær utviklingsbiologi
Se hovedartikkel evolusjonær utviklingsbiologi
Evolusjonær utviklingsbiologi er en forholdsvis ny gren av evolusjonsbiologien, som undersøker hvordan endringer i livsløpet (utvikling eller ontogenese) henger sammen med endringer i evolusjonen. Tidligere har man ofte bare studert voksne individer, og hvordan disse har endret seg i evolusjonens løp. Dermed går man imidlertid glipp av viktig informasjon, nemlig når i livsløpet denne endringen påvirker organismen. Resultatet av en evolusjonær endringer vil alltid avhenge av tidspunktet i individualutviklingen den viser sin effekt på. For eksempel har mutasjoner som påvirker den tidlige individualutviklingen ofte en større effekt på den voksne organismen enn mutasjoner som påvirker senere stadier av individualutviklingen.
Fylogenetikk
Fylogenetikk er vitenskapen som rekonstruerer «livets tre», dvs. artenes innbyrdes slektskapsforhold eller organismenes stamtre. Se fylogenetikk for mer utfyllende informasjon.
Viktige evolusjonsbiologer
Her er et utvalg av evolusjonsbiologer som har hatt betydning for fagets utvikling. Rekkefølgen er omtrent kronologisk:
Augustus Pablo
Augustus Pablo (født Horace Swaby 21. juni 1953, død 18. mai 1999) var en jamaicansk rastafarianer og reggae- og dubartist, samt plateprodusent. På 1970-tallet var han svært aktiv sammen med King Tubby, og spilte både melodika og keyboard. Pablos høydepunkt i musikkarrieren var på 1970-tallet da han ga ut flere kritikerroste album som Ital Dub (1974), King Tubby meets Rockers Uptown (1976) og Original Rockers (1979). Pablo er sett på som en av de virkelige pionerene innenfor reggaemusikk. Dette er på grunn av hans tidlige arbeid innen sjangeren på 1960-tallet og starten av 1970-tallet.
Tysse (tilhengerprodusent)
Tysse Mekaniske Verksted er Norges største tilhengerprodusent med en produksjon på 10 000 tilhengere i året. De er organisert som aksjeselskap, eid av Brenderup Group AB og holder til i Tyssebotnen på Osterøy i Hordaland. De ble etablert i 1964 av Bertin Kåre Tysse (født 1939, død 2012)Til å begynne med produserte de stiger, flaggstenger og tørkestativ, deretter vedkappsagen T400. Produksjon av tilhengere startet i 1972 og har siden vært hovedproduktet. I dag er Tysse tilhenger markedsleder i Norge.
Bedriften har en egen konstruksjons- og utviklingsavdeling med betydelig erfaring og ekspertise som benyttes i mange ulike sammenhenger. De produserer ikke bare etter spesifikasjoner fra kunde, men utfører også komplette oppdrag fra idé til ferdige produkter. Konstruksjonsavdelingen benyttes for å utvikle nye produkter, eller finne nye tekniske løsninger.
Lauvsneselva
Lauvsnesvassdraget
Elva er hovedelv i Lauvsnesvassdraget, som består av en rekke innsjøer knyttet sammen med korte elver. Vassdragets øverste kilder er på Mefossheia, Beingårdsheia og Grønlifjell, sentralt på den nordlige del av Fosenhalvøya. Her er utspring for tilløpselvene Mefosselva, Eidbygdskarelva, Grønlielva og Smålielva, som alle samles i Beingårdsvatnet.
Tysse (tilhengerprodusent)
Tysse har leveranser til kunder i et bredt spekter; bygg og anlegg, fiskeoppdrett, engineeringsbedrifter, transportnæringen, offentlige etater, forsvaret etc.
Lauvsneselva
Fiske
Lauvsneselva reknes som Norges korteste lakseelv, og den beste lakseelva målt i antall laks tatt per lakseførende meter. I 2003 ble det tatt 443 kg laks her, hovedsakelig smålaks. Gjennomsnittvekten i et normalår ligger mellom 1,6 og 2,0 kg. Den største laksen som er tatt her var 14,8 kg. Det fiskes også en del sjøørret i elva.
Etter en voldsom flom i januar 2006 med betydelige ødeleggelser har det nesten ikke vært fisket laks i elva. Reparasjons- og anleggsarbeidene langs elva, bl.a. bygging av nye broer, ble fullført i 2008, og fra 2009 vil vannføringen igjen være mer stabil i laksesesongen.
Liste over ordførere i Steinkjer
Liste over ordførere i Steinkjer viser navn, parti og funksjonsperiode for ordførere i Steinkjer kommune etter at Steinkjer ble skilt ut som egen kommune fra Stod i 1858.
Pagode
Pagode er et frittstående tempel i Thailand, India, Japan, Burma, Kina og Taiwan. Da Buddha døde ble han kremert. Asken og beinrestene ble fraktet til flere steder i India. Over hvert av disse stedene ble det reist et byggverk som kalles stupa eller pagode. Pagodene er et kraftsenter for mennesker og har en verdifull virkning på dem.
Tallbergveien (Oslo)
Tallbergveien (1–, 2A–6C) er en vei på Nordstrandshøgda i bydel Nordstrand i Oslo. Den går som blindvei østover fra Ekebergveien nord for Nordstrand kirke.
Veien fikk navn i 1926 etter plassen Tallberg under Munkerud.
Sarntal
Sarntal (italiensk Sarentino) er en dal og en kommune midt i Syd-Tirol i Nord-Italia. Dalen er del av Sarntal-Alpene, og er omgitt av dette fjellets topper på alle sider (opptil 2781 moh. i Hirzer). Hele dalen hører til én kommune, som med drøye 300 km² er Syd-Tirols største. Kommunen består av 28 landsbyer («fraksjoner»), hovedlandsbyen er Sarnthein. Dalen dreneres sydover av elven Talfer, som munner i Eisack ved Bolzano.
Dalen er tilgjengelig via tre veier. Veien fra Bolzano i syd fører gjennom et trangt juv (Sarner Schlucht) som fra tid til annen er stengt på grunn av steinras. Veien fra Sterzing i nord går over Penserpasset, som er vinterstengt i fire til fem måneder. I tillegg kommer en veldig smal og svingete vei fra sydøst, som er stengt for busser og lastebiler.
Hovednæringsgrenene er landbruk (fremfor alt storfedrift under alpine betingelser) og håndverk.
Hospitality Sales and Marketing Association International
Hospitality Sales and Marketing Association International (HSMAI) er en internasjonal medlemsorganisasjon innen reiseliv. HSMAI i Norge ble etablert 25. april 1968 og beskriver seg selv som reiselivets forum for kompetanseutvikling. Hovedmålgruppen for medlemsorganisasjonen er ledere og mellomledere med fokus på salg, markedsføring og ledelse.
Eco-Management and Audit Scheme
Eco-Management and Audit Scheme (EMAS) er et frivillige instrument i EU som anerkjenner organisasjoner som forbedrer sin miljøinnsats. EMAS-registrerte organisasjoner er forpliktet til å drive etter miljøvennlige metoder og til å rapportere sin miljøinnsats gjennom en publisering av en uavhengig verifisert miljørapport.
I Norge er det Brønnøysundregistrene som administrerer ordningen.
Bonaventure Kalou
Bonaventure Kalou (født 12. januar 1978 i Oumé) er en ivoriansk tidligere fotballspiller. Han var spiss i den franske klubben Paris Saint-Germain (2005–2007). Kalou spilte sist (2010) for den nederlandske klubben SC Heerenveen samt på. Han fikk tilsammen 51 landskamper for.
Han begynte å spille for den nederlandske annendivisjonsklubben Excelsior Rotterdam, og ble deretter kjøpt av Feyenoord, i samme by, der han spilte i seks sesonger. I sesongene 2003/04 og 2004/05 spilte han for AJ Auxerre, før han i juni 2005 ble solgt til Paris Saint-Germain.
Broren Salomon Kalou er for øvrig også profesjonell fotballspiller.
Peder Fauchald
Peder Jensen Fauchald (født 21. september 1791, død 22. november 1856) var en norsk bonde og stortingsmann. Han var representant for Kristians amt (Oppland) fra 1830 til 1851.
Fauchald var født på gården Faukald i Østre Toten, og var gårdbruker der fra 1814 til 1825. Han flyttet da til gården Sogstad i samme herred og bodde der resten av livet, med unntak for to år (1840–41), da han bodde på gården Nøkleby i Vestre Toten.
Han var valgmann fra 1817 og forlikskommissær. Fauchald ble i 1838 valgt til første ordfører i Østre Toten. Senere innehadde han vervet som amtsrevisor.
Fauchald ble valgt inn på Stortinget åtte ganger, ved fem av valgene var han første representant for amtet. På seks av stortingssesjonene satt han i den viktige valgkomiteen. Han var ellers med i flere andre komitéer, blant annet en rekke perioder i justiskomiteen.
Fauchald ble i 1845 medlem av riksretten som dømte i saken mot statsråd Jørgen Herman Vogt, sjefen for Finansdepartementet. Vogt ble frikjent.
Fylkesvei 2602
Fylkesvei 2602 går mellom Bjørgebu og Kvam i Nord-Fron kommune.
I pinsa 2011 ble veien ødelagt av flom i elva Veikleåa og var stengt til i november samme år. 22. mai 2013 ble veien stengt på nytt, av samme årsak.
Frem til 2019 hadde veien betegnelsen fylkesvei 419 (Oppland).
Four Freedoms Award
Four Freedoms Award er en menneskerettighetspris som tildeles for innsats for å fremme de fire friheter USAs president Franklin D. Roosevelt løftet fram i sin State of the Union-tale til Kongressen 6. januar 1941: ytringsfrihet, trosfrihet, frihet fra nød og frihet fra frykt. Det tildeles pris i fire kategorier, én for hver av de fire frihetene, samt en særlig frihetspris.
Prisen ble første gang utdelt i 1982 i anledning hundreåret for Roosevelts fødsel og tohundreåret for diplomatiske forbindelser mellom USA og Nederland. Den utdeles annenhvert år i New York av Franklin and Eleanor Roosevelt Institute til amerikanske borgere, og annenhvert år til andre lands borgere i Middelburg i Nederland av Roosevelt Institute for American Studies i Nederland.
Mottagerne av prisen får medaljer med Roosevelts portrett omgitt av omskriften «Franklin D. Roosevelt Freedom Medal» på advers og et motiv med en manns- og kvinneskikkelse omgitt av omskriften «Speech, Worship, Want and Fear» på revers.
Mottagere
Siden 1982 har de forskjellige kategorier av Four Freedoms Award blitt tildelt:
Gunnar Hippe
Gunnar Hippe er en norsk industribedrift som produserer blant annet tilhengere, lokalisert på Moelv i Innlandet. Den er organisert som aksjeselskap og ble opprettet 14. juni 1939 av Gunnar Hippe.
Handöls kapell
Handöls kapell er en kirkebygning i Handöl i Härnösands stift.
Kapellet ble oppført i tre omkring år 1800, tatt i bruk 1804 og innviet i 1806. Vegger og tak ble bygget av stedsbefolkningen, mens innredningen ble utført av fjellallmuen og samene. Det siste renoveringen ble gjennomført i sammenheng med kapellets tohundreårsjubileum.
Rundt kapellet finnes en kirkegård.
Läkerol
Läkerol er en gummi arabicum-halspastill produsert av Leaf. Navnet Läkerol ble først brukt på et flytende antiseptisk middel som senere ble erstattet av pastillen.
I 1909 ble Läkerol-pastillen lansert i Sverige. Läkerol skulle senere bli eksportert til en rekke land; Danmark 1910, deretter Norge og Finland i 1912, Russland i 1913 og Tyskland i 1914. I dag finner man Läkerol i mange land rundt om i verden.
Adolf Ahlgren ga Läkerol symbolet «A». Dette garanterte den kvaliteten Ahlgren stod for. Sønnen til Adolf skulle senere, i 1953, gi navnet til en annen vare; Ahlgrens biler.
Läkerol har blitt videreutviklet og markedsført gjennom mange årtier. Produktet har blitt utvidet med mange ulike smaker. I 2005 kom det også en Läkerol-variant for barn.
Smaker:
Barnesmaker:
Hugh Morgan
Hugh Morgan (født 20. september 1869 i Longriggend, død desember 1930) var en skotsk fotballspiller. Mest kjent er han fra sin tid i Liverpool FC.
I juni 1900 skiftet han klubb til Blackburn Rovers.
Fylkesvei 193 (Aust-Agder)
Fylkesvei 193 i Aust-Agder gikk mellom Kongshamn og Øyna i Arendal kommune. Veien var 6,2 km lang.
Hugh Morgan
Kamper
Liverpool
Lunna Holm
Lunna Holm er en liten, ubebodd øy i nærheten av sundet Lunna Ness på øya Mainland, Shetland, Skottland. Øyas høyeste punkt ligger 27 meter over havet. Den har ingen naturlig havn, og har bratte klipper rundt hele den gresskledde øya. Det er ingen hus på øya, men har et fyrtårn.
Fylkesvei 193 (Aust-Agder)
2019 ble veien del av fylkesvei 419.
Lunna Holm
Fyrtårn
Lunna Holm fyr er et aktivt fyr som ligger på Lunna Holm ved østinngangen til Yell Sound. Den ble bygget i 1985 i glassfiber, den er helautomatisert og drives av solenergi; den avgir tre hvite, røde eller grønne blink hvert 15. sekund avhengig av retningen.
Gresvatnet
Gresvatnet (også kalt Grasvatnet, svensk: Gräsvattnet, sørsamisk: Graesiejaevrie) er en innsjø på grensen mellom Norge og Sverige. Den norske delen ligger i Hemnes kommune i Nordland fylke. Den svenske delen ligger i Storuman kommune i Västerbottens län.
William Wauer
William Wauer (født 26. oktober 1866 i Oberwiesenthal/Erzgebirge, død 10. mars 1962 i Berlin) var en tysk litterat, teatermann, filmskaper, maler, grafiker og billedhogger.
Gresvatnet
Innsjøen er regulert som magasin for Rana kraftverk.
Myte
En myte (fra gresk μῦθος mythos, 'tale', 'fortelling', 'muntlig beretning') er en kulturell eller religiøs fortelling, en betegnelse for muntlig overleverte forestillinger om for eksempel guder, naturmytiske vesener eller verdens opprinnelse, som ofte strekker seg tilbake til førhistorisk tid.
William Wauer
Begynte på kunstakadeemi i Dresden i 1884, med kortere opphold også i Berlin og München.
Myte
Ordet «myte» kan bety «hellig fortelling», «tradisjonell fortelling», eller «fortelling om gudene».
William Wauer
Han var begavet i flere retninger, og både skrev og redigerte tidsskrifter og skrev kunstkritikker. I tillegg var han en tid bedriftsleder og oppfinner.
Myte
Forhistoriske fortellinger
De to greske betegnelsene «mythos» og «logos» betegner antatte utviklingstrinn i et folks tenkesett; «mythos» begner den fase hvor bilder og fantasi er virkemidler for erkjennelse, mens «logos» betegner den fase hvor tanken og begreper avløser det mytiske tenkesett. For Friedrich Nietzsche var overgangen til logos hos grekerne en forfallstid. Storhetstiden var den homeriske tid, og Sokrates og Platon betydde en avmystifisering hvor diktningen blir til filosofi.
Enkelte myter var fortellinger ment å gi forklaring på hvordan verden og dens skapninger i den oppsto i sin nåværende form, om menneskets eksistens, livets oppbygning, mål og mening, samt de store kreftene, som blant annet lyset og mørket, det gode og det onde. En myte var som oftest en muntlig tradisjon, overlevert fra generasjon til generasjon.
William Wauer
Der Sturm som bevegelse gikk delvis i oppløsning i løpet av 1924. Han fortsatte å undervise ved kunstskolen der. Han tok opp tanken om å lage et internasjonalt forbund som skulle samle ekspreslonister, futurister, konstruktivister og kubister.
Myte
Forhistoriske fortellinger
Som begrep har myte likevel flere betydninger. I religiøs sammenheng er myter fortellinger som skal avdekke en dypere eller høyere virkelighet. Akademisk bruk av begrepet setter ikke et skille om fortellingen er sann eller falsk.
William Wauer
Han ble erklært entartet og verk ble beslaglagt 1933. I 1941 fikk han i tillegg «berufsverbot».
Nathan Milstein
Nathan Milstein (født 31. desember 1904, død 21. desember 1992) var en amerikansk-ukrainsk fiolinist. Han er kjent for sine Bach-tolkninger.
Myte
Andre betydninger
Begrepet mytologi betegner studien av de mytiske forestillinger eller et folks samlede myter, eksempelvis gresk mytologi. Samtidig er mytologi også en betegnelse på den vitenskap som utforsker og forklarer mytene. I religionsvitenskapen og antropologien betegner en myte en religiøs fortelling som forklarer noe om virkelighetens innrettning (se ætiologi). I motsetning til et sagn eller en legende foregår en myte (liksom et eventyr) som regel utenfor tid og rom.
William Wauer
Etter krigen leverte han regelmessig skulpturer, malerier og grafiske arbeider til forskjellige utstillinger. Han var også dosent ved West Berliner Volkshochschule og satt i styret for flere kunstnerorganisasjoner.
Myte
Psykologien
Psykologen Carl Gustav Jung så mytene som konkrete synlige uttrykk for de universale arketypene, de symbolske uttrykk for sjelens indre og det kollektivt ubevisste. Jung fester seg ved det som utmerker seg ved hver fortelling sammenlignet med andre fortellinger. Betydningen oppstår altså hos hvert symbol i relasjon til en bakenfor struktur. Forfatteren og mytologen Joseph Campbell var enig med Jung angående dette, og mente at myter var uttrykk for de generelle tanker og sannheter som preger menneskelige samfunn og at de fortalte om, og ga uttrykk for den samme bevisstheten, som Campbell mente var direkte uvitelig.
Strukturalismen
Innenfor strukturalismen er likheten mellom systemet av myter og språkstrukturen av viktighet. Claude Lévi-Strauss fokuserte isteden på regler og sammenfall i mytologien. Fortellinger og deler av en fortelling får mening når de settes opp i sammenheng med hverandre. En fortelling må deles opp i mytem – betydningsbærende elementer i andre fortellinger som settes sammen i en diskurs.
«Som enhver lingvistisk helhet består myten av konstitutive enheter», skriver Lévi-Strauss, «som medfører tilstedeværelsen av de enheter som vanligvis opptrer i språkstrukturen, nemlig fonemer, morfemer og semantemer. Hver adskiller seg fra den foregående ved en høyere grad av kompleksitet. Av denne grunn vil vi kalle de elementer som er særegne for myten (og som er de mest komplekse av alle) for store, konstitutive enheter.»
Myter i fiksjon og «mytisk» litteratur
Enkelte lands myter har gitt rike litterære uttrykk og virket som en inspirasjonskilde for diktere i senere tidsaldre, eksempelvis de greske, de norrøne og de keltiske myter. J.R.R. Tolkien er en forfatter som har lånt fra rikt mytisk materiale, blant annet den norrøne, for sin diktning. Selv om det enkelte ganger blir kalt slik, så er fiksjon slik som Ringenes herre og Narnia-bøkene ikke mytologi, og Tolkien oppfant ordet «legendarium» for å beskrive sine litterære verker.
Historievitenskap
Etter at historiefaget ble gjort til vitenskap ved hjelp av kravet om at påstander om fortiden skulle være belagt i kilder og at sannhetsgehalten av disse skulle analyseres ved hjelp av en kildekritiske metode ble det lagt ned et stort arbeid i å sortere kunnskap om fortiden som henholdsvis sannsynlige påstander og «myter». Fokus var da på å ‘rekonstruere’ fortiden for å finne ut hva som var trolig var korrekte påstander om fortiden. Dette ser da bort ifra at myter enten er metahistoriske, «hensides historie», eller foregår i tider før historisk tid.
I de siste 30 årene har en gått bort fra å se på «myter» som annenrangs. Innen nyere kulturhistorie er en mer opptatt av hva mytene kan fortelle om samfunnet som har skapt og videreformidlet dem. Internasjonalt har særlig Robert Darnton og Carlo Ginzburg brukt myter som kilder til å forstå fortidens samfunn uten å legge vekt på spørsmålet om mytenes sannhetsgehalt. I Norge har spesielt Anne Eriksen brakt etnologisk innsikt inn i historieforskningen.
I underholdningsverden har TV-programmet MythBusters en semi-vitenskapelig tilnærming til å teste ut vandrehistorier og populære myter.
Vidar Bergset
Vidar Bergset (født 2. mai 1928 i Stryn, død 6. juni 2020) var en norsk lærer og forfatter. Han har arbeidet i barneskole og ungdomsskole og har også vært lærer på Valdres folkehøgskole. I den tiden var han også redaktør av tidsskriftet Kristen Folkehøgskole.
Lupja
Lupja (russisk: Лупья) er en elv i Perm kraj i Russland. Den er en av elven Kamas sideelver fra venstre, i Volgas nedbørfelt. Elven springer ut i nærheten av grensen mot republikken Komi og renner sørover. Lupja har en lengde på 128 kilometer og et nedbørfelt på 1 380 km². Lupja har et fall på totalt 191 meter, og et gjennomsnittlig fall på 0,4 meter pr kilometer.
Mae Hong Son (provins)
Changwat Mae Hong Son (กำแพงเพชร) er en provins i det nordvestlige Thailand. Den grenser i vest mot Myanmar, og i øst mot de thailandske provinsene Chiang Mai og Tak.
Befolkningen ble i (2001) anslått til ca. 245 000, hvorav 63% tilhører ulike fjellstammer som ikke er thaier. Arealet er totalt 12 681,3 km², og befolkningstettheten er den laveste i Thailand.
Provinshovedstaden heter også Mae Hong Son.
Geografi og natur
Provinsen er den vestligste i Thailand, og er hele 250 km lang i nord-sørlig retning. Langs grensen mot Myanmar går provinsen en lang strekning langs grenseelven Salween. Alle kommunene i provinsen har grense mot Myanmar.
Store deler av arealet er fjellandskap med tropisk regnskog og fjellskog. Nesten 90% av skogen er uberørt urskog. Mae Ya-fjellet når opp i 2 005 moh.
Det drives utstrakt oppdrett av elefanter i provinsen.
Administrativ inndeling
Det er syv distrikter (amphoe), 45 underdistrikter (tambon) og 402 landsbyer (muban) i denne provinsen. Kommunene er:
Lupja
Lupjas eneste sideelv er Sotsj, fra venstre.
Jeanna Corneliussen
Jeanna Corneliussen (født Lampe; 8. april 1855 i Tønsberg, død 22. januar 1940 i Eidanger) var en av Frelsesarmeens pionerer i Norge.